Štefan Banič

Štefan Banič (23. november 1870 Smolenice – 2. jaanuar 1941) oli slovaki leiutaja.Štefan Banič

Ta sündis Austria-Ungaris ja rändas välja Ameerika Ühendriikidesse, kus asus Pennsylvanias Greenville'is tööle söekaevurina.

Pärast seda, kui ta 1912. aastal lennuõnnetust pealt nägi, hakkas ta tegema katsetusi kasutuskõlbliku langevarju loomiseks. Ta demonstreeris oma langevarju prototüüpi USA patendiametnikele, hüpates 1913. aastal 15-korruselise maja katuselt ja aasta hiljem lennukist. Ta sai patendi US 1108484 AParachute ja kinkis selle USA jalaväele. Leiutis ei teinud teda kuulsaks ega rikkaks.

Tema langevari sarnanes vihmavarjuga. See kinnitati inimese külge. Kuigi langevarje oli juba varem palju katsetatud, oli Baniči leiutis esimene, mis ka tegelikult kasutusse võeti ja see päästis esimeses maailmasõjas paljude inimeste elu.

Pärast sõda pöördus Banič kodumaale tagasi ja osales muu hulgas Väikestes Karpaatides Driny koopa uurimisel.

Viited

Kategooria:Slovakkia inimesed
Kategooria:Leiutajad
Kategooria:Sündinud 1870
Kategooria:Surnud 1941